
VENDIM

Nr. 301, datë 19.5.2021
PËR KALIMIN NË PËRGJEGJËSI ADMINISTRIMI TË MINISTRISË SË TURIZMIT DHE MJEDISIT, TË PRONËS SË PALUAJTSHME, ME SIPËRFAQE PREJ 10 000 m2, E LLOJIT TRUALL, NDODHUR NË ZONËN KADASTRALE 8561, ME NUMËR PASURIE 1/911, NË PRONËSI TË BASHKISË KORÇË
Në mbështetje të nenit 100 të Kushtetutës, të neneve 12, 13, 14 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të pikës 3, të nenit 34, të ligjit nr. 93/2015, “Për turizmin”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI:

1. Kalimin në përgjegjësi administrimi të Ministrisë së Turizmit dhe Mjedisit të pronës së paluajtshme, me sipërfaqe prej 10 000 (dhjetë mijë) m2, e llojit truall, ndodhur në zonën kadastrale 8561, me numër pasurie 1/911, sipas planvendosjes bashkëlidhur këtij vendimi, me qëllim përdorimin e saj për zhvillimin e projekteve të investimit në zonat me përparësi zhvillimin e turizmit.
2. Sipërfaqja prej 10 000 (dhjetë mijë) m2, e llojit truall, ndodhur në zonën kadastrale 8561, me numër pasurie 1/911, e përmendur në pikën 1, të këtij vendimi, të hiqet nga lista e inventarit të pronave të paluajtshme në pronësi të Bashkisë Korçë.
3. Ministrisë së Turizmit dhe Mjedisit i ndalohet të ndryshojë destinacionin e përdorimit të pronës të paluajtshme, të përcaktuar në pikën 1, të këtij vendimi.
4. Ngarkohen Ministria e Turizmit dhe Mjedisit, Bashkia Korçë dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

